cyanic-selkie/wikianc huggingface dataset:
Повеќејадрен обработувач
Трендови
Трендот на развивање кај обработувачите тежнее кон постојано зголемување на бројот на јадра, како обработувач со стотици или дури илјадници јадра се теоретски можни. Покрај тоа, повеќејадрени чипови мешани со симултан повеќекратно нанижување, чипен склад, и посебно наменети "хетерогени " (или асиметрични ) јадра ветуваат понатамошни добивки делотворност и ефикасност, а особено во обработка на мултимедијални содржини, препознавање и вмрежување прилог. На пример, едно јадро big.LITTLE вклучува основни високоделотворни јадра (наречен 'големи') и основни нискоенергетски јадра(наречен 'мали '). Исто така, постои тренд на подобрување на енергетската ефикасност, со задршка на делотворноста по ват со напреднен енергетски менаџментм динамичен напон и скалирање на честота (т.е. лаптопи и преносни изведувачи на снимки).
Архитектура
Составот и рамнотежата на јадрата во повеќејадренаат архитектура покажуваат голема разновидност. Некои архитектури користат еднојадрен дизајн потворен консистентно (‘хомогено’), додека другите користат мешавина од различни јадра, секое оптимизирано за поинакви „хетерогени“ улоги.
Јудовска Река
Јудовска Река — река во Македонија, сместена на планината Голјак.
Извор
Извира на планината Голјак.
Самиот извор на реката се наоѓа во месноста Пепелиште, над денешното село Јудово, каде некогаш постоело старо село.
Тек
Реката по извирањето, поминува покрај селото Јудово.
Устие
Се влева во Бржданска Река, кај селото Брждани.
Список на претседатели на Руската Федерација
Ова е список на претседатели на Руската Федерација формирана во 1993 година по распаѓањето на Советскиот Сојуз. Во оваа листа се вклучени само претседателите од 1993 па сѐ до денес. За поранешните претседатели, видете Водачи на Советскиот Сојуз.
Надворешни врски
Presidenti della Federazione Russa Index praesidum Russiae
Дланка
Дланката (латински: manus, мн. manūs) е телесен орган која е дел од горните екстремитети. Дланките се составени од по пет прсти и се наоѓаат веднаш под подлактицата. Дланките се главните органи за физичка манипулација со околината кои се користат за големи и мали моторни вештини. Прстите од дланките содржат голем број нерви, што пак реагира со големо чувство на допир. Како и останатите симетрични органи, така и рацете се контролирани од спортивните мозочни полутопки.
Скелет
Скелетот на шаката е составен од 27 коски поделени во три групи: На скелетот се разликуваат две страни: предна или дланска (facies palmaris) и задна страна (facies dorsalis).
Подкорен на дланката (ossa metacarpalia)
Претставуваат пет долги коски означени со редни броеви идејќи од палецот кон малиот прст.Тие ги спојуваат карпалните коски со коските од прстите. На сите метакарпални коски се разликуваат тело и два краја. Горните краеви се зглобуваат со долниот ред од карпалните коски, а долните краеви се зглобуваат со првите коски од прстите.
Прсти (ossa digitorum manus)
Коските на прстите се наречени фаланги на број 14 и претставуваат долги коски. Секој прст со исклучок на палецот е составен од три коски-членчиња (phalanges), а палецот од две. На секоја фаланга се разликува тело и два краја. Горните и средните фаланги на двата краја имаат зглобни површини, а долните фаланги на долните краеви се рапави.
Независност на централна банка
Независноста на централната банка (англиски: Central Bank Independence) ги опфаќа институционалните аранжмани и законските решенија кои ја одредуваат положбата на централната банка во однос на органите на власта и нејзината самостојност во одредувањето на целите на монетарната политика, инструментите на монетарната политика, финансирањето на државата и финансиските аспекти на нејзиното работење.
Дефинирање на независноста на централната банка
Независноста на централната банка опфаќа повеќе димензии. На пример, Grilli, Masciandaro и Tabellini (1991) разликуваат: политичка независност и економска независност: Според, Issing (2006) дефинирањето на независноста на централната банка ги опфаќа следниве аспекти: Дебеле и Фишер даваат сосема различна типологија на независноста на централната банка, т.е. прават разлика меѓу „независност во однос на целите“ и „независност во однос на инструментите“. Првиот тип се однесува на независноста на централната банка во поглед на определувањето на целите на монетарната политика, додека вториот тип се однесува на независноста во поглед на изборот на инструментите за водење на монетарната политика.
Моделот на Кидланд и Прескот
Фин Кидланд и Едвард Прескот укажуваат на постоење на проблемот на временска неконзистентност (time inconstistency), кој е поврзан со изборот на оптималната политика во функција на времето. Според нив, главен проблем на дискреционата политика е тоа што одлуките се носат само на основа на тековната состојба на економијата, така што одлуките на економските агенти се земаат како дадени. Но според нив, одлуките на економските агенти зависат од очекуваната идна политика и овие очекувања не се непроменливи во однос на економската политика. Во нивниот модел, политиката π е доследна ако, за секој период на време t, π_t ја максимизира функцијата на општествената цел (social objective function) S(x_1,…,x_T,π_1,…,π_T), земајќи ги како дадени претходните одлуки, x_1,…,x_(t-1), и притоа земајќи предвид дека и идните одлуки (π_s, за s>t), ќе бидат слично донесени. Притоа, Кидланд и Прескот докажуваат дека вака избраната политика ќе биде доследна, но не и оптимална. Кидланд и Прескот тврдат дека дискреционата политика во која творците на политиката ја избираат најдобрата можна акција во дадената ситуација нема да резултира во максимизирање на општествената благосостојба и дека економските перформанси можат бидат подобрени само со потпирање на одредени правила.
Моделот на Рогоф
Според Кенет Рогоф, со поставување на конзервативен, антиинфлаторно ориентиран централен банкар кој има различни преференции од оние на владата и на општеството, може да се постигне ниска и одржлива стапка на инфлација. Конзервативниот централен банкар не е во согласност со јавната општествена цел, туку неговата главна цел е да одржува ниска и одржлива стапка на инфлација. Преземањето на ваков чекор, односно поставување на конзервативен гувернер на чело на централната банка, придонесува за намалување на временската неконзистентност на монетарната политика.
Аргументи против независната централна банка
Некои економисти се критички настроени кон идејата за независна централна банка. На пример, Милтон Фридман наведува неколку политички и економски аргументи против независноста на централната банка: од политичка гледна точка, независната централна банка е во спротивност со демократското уредување каде избраните политичари имаат мандат да одлучуваат за јавната политика, а централната банка е раководена од технократи кои не се избрани на избори и кои не подлежат на политичка контрола; од економска гледна точка, покрај централната банка, постојат и други државни органи кои влијаат врз монетарната политика (на пример, фискалната власт) и на тој начин, независноста на централната банка ја попречува координацијата со другите државни органи; понатаму, независната централна банка многу зависи од личните одлики на гувернерот; најпосле, независната централна банка може да биде тесно поврзана со банкарскиот сектор и да ги застапува неговите интереси на штета на економијата. Слично на Фридман, Кристина и Дејвид Ромер сметаат дека независноста на централната банка е непотребна и контрапродуктивна, бидејќи ја намалува флексибилноста на монетарната политика во случај на неповолни агрегатни шокови. Мек Калум, пак, смета дека компетентната централна банка е способна да води неинглаторна монетарна политика без никакви правни одредби. Исто така, според него, многу е подобро законски да се ограничи делувањето на политичарите отколку централната банка. Најпосле, Масон и др. тврдат дека концептот на независна централна банка не е применлив во земјите во развој во кои централните банки делуваат во многу поразличен амбиент отколку во развиените земји.
Мерење на независноста на централните банки
Најчесто користени индекси за мерење на независноста на централната банка се индексот на Грили, Машандаро и Табелини, како и индексот на Цукерман.
Индексот на Грили, Машандаро и Табелини
Индексот на економската независност на централната банка, развиен од Грили, Машандаро и Табелини се пресметува како прост збир од седум компоненти, групирани во две групи: монетарно финансирање на буџетскиот дефицит и инструментите на монетарната политика. Во зависност од одговорот (позитивен или негативен), секоја компонента носи по еден бод, освен последната, која носи два бода (ако супервизијата ја врши само централната банка) или еден бод (ако и други институции вршат супервизија). Притоа, поединечите елементи на индексот на економската независност се:
Индексот на Цукерман
Индексот на Цукерман се состои од 16 одлики, групирани во четири индикатори и тоа: првиот индикатор се однесува на одредувањето, времетраењето како и разрешувањето на гувернерот и на членовите на одборот; второ, дали централната банка е самостојна и независна банка во поглед на формулирањето на монетарната политика без никакво влијание и притисок од власта; трето, дали главната цел на централната банка е одржувањето на ценовната стабилност; и четврто, дали постои ограничување на кредитирањето на централната банка. Во зависност од тоа дали индексот е пресметан според пондерирање на променливите, или пак со пресметување на нивниот просек, постојат две верзии на индексот, и тоа: пондериран индекс и непондериран индекс. Во првата варијанта, индексот на Цукерман ја има следнава структура:
Во 2005 година, Жаком и Васкес конструирале понова верзија на индексот на Цукерман така што ги измениле некои од неговите компоненти, особено во поглед на улогата на централната банка во формулирањето на монетарната политика. На пример, тие вклучуваат нови променливи, поврзани со улогата на централната банка во определувањето на девизниот курс и во одобрувањето на одлуките за јавниот долг. Исто така, тие вклучиле четири нови компоненти во структурата на индексот поврзани со правилата за именување на членовите на одборот, за можноста на централната банка да делува како позајмувач во краен случај, како и за нејзината финансиска независност. Најпосле, тие го надополниле индексот со нова категорија - отчетност и транспарентност, вклучувајќи две променливи во врска со известувањето на централната банка и со транспарентноста на нејзините финансиски извештаи.
Мерки за мерење на вистинската независност на централните банки
Цукерман изготвил два индикатора за мерење на вистинската независност на централната банка и тоа: Во однос на првиот индикатор, почестата промена на гувернерите на централната банка претставува понизок степен на независност. Вториот индикатор за мерење на вистинската независност на централната банка е заснован врз прашалник испратен до избрани експерти од областа на монетарната политика. Прашалникот се состои од седум компоненти, од кои, некои прашања се однесуваат на истите проблеми застапени во индексот на законската независност, но во овој случај ти еповеќе се фокусираат на праксата отколку на законските одредби. Притоа, степенот во кој мандатот на гувернерот и на членовите на одборот на директори е независен во однос на владата е опфатен во првата компонента при што тој има пондер од 0,10. Вистинските ограничувања на позајмувањето на владата носат пондер од 0,20. Третата компонента го вклучува разрешувањето на конфликтите помеѓу владата и централната банка и има пондер од 0,10, додека, пак, определувањето на буџетот на централната банка и одредувањето на платите на врвните функционери е опфатено во четвртата компонента од прашалникот, која носи пондер од 0,10 и се пресметува како просек од двете променливи. Во двата дела од петтата компонента се прикажани важноста на таргетирањето на паричната маса или каматните стапки при што оваа компонента се пресметува како просек од двете променливи, а нови пондер од 0,15. Приоритетот на ценовната стабилност е опфатен во шестиот дел (со пондер од 0,15), а степенот во кој централната банка има за цел обезбедување на субвенционирани кредити за поттикнување на развојот е вклучен во седмата компонента (со пондер од 0,20).
Критика на индексите на независноста на централната банка
Иако се наоѓаат во широка употреба, индексите на Цукерман и на Грили, Машандаро и Табелини се подложени и на остра критика. На пример, Мангано смета дека тие страдаат од субјективност, изразена во однос на толкувањето, критериумите и пондерирањето. Првиот тип субјективност е поврзан со личното толкување при читањето на законите кои чсто содржат некои општо одредби. Втората субјективност се однесува на одлуката за тоа кои компоненти да се вклучат во индексот; на пример, 40% од критериумите вклучени во индексот на Грили, Машандаро и Табелини ги нема во индексот на Цукерман, додека 45% од критериумите во неговиот индекс не се вклучени во структурата на индексот на Грили, Машандаро и Табелини. Најпосле, третиот вид субјективност се однесува на вредноста на пондерите што им се дадени на одделните критериуми, а кои влијаат врз крајната вредност на индексот. Во тој поглед, Мангано покажува дека, дури и кога се конструирани од деветте заеднички критериуми, двата индекса покажуваат корелација од 0,71 иако тие би требало да бидат еднакви. Слично на тоа, Фордер смета дека главниот недостаток на индексите на независноста на централната банка се состои во методологијата за мерење, т.е. наместо да го мерат вистинското однесување на централната банка, индексите се засноваат врз читање на законските прописи и, на тој начин, тие не се во согласност со теоретското значење на независноата.
Австралски Острови
Австралски Острови (француски: Îles Australes) или Туха Пае (австралски: Tuha'a Pae) — архипелаг во Тихиот Океан, најјужната островска група во Француска Полинезија, која е дел од Франција. Географски, Австралските Острови се составени од две посебни островски групи: Тупуајски Острови и Басови Острови. Луѓето се познати по плетењето пандан. Вупната површина на островите е околу 150 км2 и живеат околу 6.300 луѓе. Тупуаи се смета за административен главен град.
Острови
Марија и Маротири не се погодни за живот, како и малите островчиња околу главните острови кои се наведени погоре.
Сани Рифати
Сани Рифати е активист за човекови права и претседател на Гласот на Ромите. Самиот роден Ром, роден е во Приштина, Југославија (во денешно Косово  ), живеел и работел во Калифорнија, САД и живее од 2012 година во Берлин, Германија.
Рифати учествувал во шоуа како ромски танчер и музичар, волонтирал од 2012 година како наставник по танцување во танчерската група бегалци - Хајмаштерне од Арбеитсгрупе Флухт + Меншенченхте во Берлин и самостојно организирал меѓукултурни семинари. Тој заработува работејќи со деца и младинци за Зиркус Кабуази.
Танчер и кореограф, тој бил член на танцовата група Кхељен Роми и е братучед на вокалистката и танчерка, Есма Реџепова.
Тој се појавил на програмата емитувана на History - Проклетство врз Циганите.
NGC 3748
NGC 3748 — леќеста галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3748 се споменува и како MCG 4-28-7, CGCG 127-7, VV 282, Arp 320, HCG 57E, Copeland septet.
Откривање
Објектот е откриен на 5 април 1874 година од страна на Ралф Коупленд, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 3748 е од видот S0. Видливиот сјај со голо око изнесува 14,8 m, а оној во рамките на интервалот од минималната до максималната честота 15,8 m, додека површинскиот сјај изнесува 12,6 m/лм2. NGC 3748 има привидни димензии од 0,7' х 0,4'.
Други поделби
Проучување на NGC 3748 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 36007. Во рамките на атласот на длабокото небо, Уранометрија 2000.00, објектот припаѓа на групата означена со бројот 147; додека во Каталогот на основни ѕвезди (GSC) е групиран под бројот 1440. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 103.
Опра Винфри
Опра Геил Винфри (англиски: Oprah Gail Winfrey) е американска медијска личност. Номинирана за академска награда за актерка, продуцент, критичар за книжевност, и издавач на магазини, најдобро позната по неа нареченото многунаградувано шоу, кое стана најгледано шоу од таков тип во историјата. Таа беше рангирана како најбогата афро американка на 20 -от век најголем афро американски филантроп на сите времиња. И еднаш беше единствениот црн милијардер. Таа е исто така според некои проценки највлијателна жена во светот.
Винфри е родена во сиромашниот рурален дел на Мисисипи, за млади мајки а подоцна е израсната во град од внатрешноста во близина на Милвоки. Таа ги има почувствувано тешкотиите во нејзиното детство, вклучувајќи го и тоа дека е силувана на 9 години, и тоа што со 14 останува бремена. Трагедијата ја следи со смртта на нејзиниот син како бебе. Испратена да живее со нејзиниот татко, бербер, во Тенеси каде уште дури е во средно училиште, на 19 години, прифаќа работа во радио и започнува како ко-водител на локалните вести. Со нејзината емоционална зрелост за кратко време добива преноси на арената на дневните контакт емисии, по добивање на трето место на локално ниво таа добива и прво место во Чикаго, покренува сопствено производство и создава фирма позната и во странство.
Ран живот
ТВ колумнистот Хауард Розенберг (Howard Rosenberg) кажува, “Таа е широка, целосна, голема, цврста, гласна, агресивна, активна, смешна, симпатична, душевна, приземна. Таа го знае правецот на движење на Фил Донахју.“
Њусдеј (Newsday) заклучува, “Опра Винфри е пооштра од Донахју, пожива, пооригинална, и многу добро прифатена од нејзината публика, ако не и во светот.“
Јесенице
Јесенице (словенечки: Jesenice) — град во Општина Јесенице во западна Словенија. Градот е центар на општината Јесенице. Областа е дел од историскиот регион Горењска. Градот се наошѓа на Караванките во близина на границата со Австрија на север. Во Словенија, овој град е познат по големата компанија за челик која се наоѓа во Јесенице. Традиционално градот се поврзува со обработка на железо. Населбата сега е вклучена во Горењскиот статистички регион.
Опра Винфри
Ран живот
Марта Бејлс (Martha Bayles) од Вол Стрит Журнал (The Wall Street Journal) пишува, “ Таа е олеснување да се види како со брблив продавач, допадлива но реална во проценката на сопствените културни и верски корени.“ Во средината на 1990 - тите прифаќа полесно ориентиран таблоид формат, работи на контакт емисии за срцеви болести кај жените, геополитика со Лиса Линг (Lisa Ling), духовност и медитација, дарувања и уредување на домовите.
Таа често интервјуира личности за прашања во кои директно се вкључува на некој начин, како што е ракот, добротворните акции или злоупотребите. Освен тоа, таа ги интервјуира обичните луѓе кои постигнале значајни достигања или се вклучени во сегашни важни прашања.
Винфри издава две списанија: О, Опра Магазин (O, The Oprah Magazine) и О и Дом (O at Home). Соавтор е на пет книги; со објавувањето за нејзината книга за слабеење (таа е соавтор со нејзиниот тренер Боб Грин), кој вели дека уште необјавената книга ќе ги надмине сите рекорди за профит, кој претходно го држи автобиографската книга на бившиот американски претседател Бил Клинтон “Мојот живот“ (My Life)[39]. Во 2002 година Фортуна (Fortune), го нарекува О, Опра магазинот, како најуспешен почеток било кога во индустријата[40], и иако доаѓа до опаѓање на продажбата за повеќе од 10 % (на 2,4 милиони Евра) од 2005 до 2008 година[41], изданието од јануари 2009 е најпродавано издание по изданието од 2006 година[42]. Читателите за нејзиниот магазин велат дека таа е повисоко на скалата од нејзиното ТВ шоу, заработува 63 000 долари годишно (доста над американските женски медиуми) [43]. Интернет Oprah.com е мрежно место создадено од компаниите на Винфри за претставување на можностите и интерактивни односи со нејзините емисии, магазини, литературни клубови и добротворни акции. Опра.ком страната ја има видено повеќе од 70 милиони посетители и повеќе од 6 милиони корисници за месец, примени се 20.000 пораки неделно[44]. Винфри е основач на “ Опра - весник за барање на грабнати деца“, преку шоуто и мрежната страница, се помага да се пронајдат и оптужат грабнувачите на деца. Во првите 48 часа, двајца грабнувачи се затворени[45][46].
Радио На 9 февруари 2006 година објавувено е дека Винфри потпишала тригодишен фоговор вреден 55 милиони долари со ХМ Сателит Радио (XM Satellite Radio) за отворање на нов радио канал. Каналот Опра и Пријатели (Oprah & Friends), значаен придонес на популарноста на Опра Винфри Шоу и О, Опра магазинот, даваат Нејт Беркус (Nate Berkus), д-р Мехмет Оз (Dr. Mehmet Oz), Боб Грин (Bob Greene), д-р Робин Смит (Dr. Robin Smith) и Меријан Вилијамсон (Marianne Williamson). Опра и Пријатели започнува да се емитува во 11 часот наутро, на 25 септември 2006 година, од новото студио на Винфри во Чикаго. Каналот се емитува 24 часа дневно, седум дена од неделата на ХМ Радио канал 156. Винфри бара да биде во етерот 30 минути неделно, 39 недели во годината. Триесет минути неделното шоу го подготвува Винфри заедно со пријателот Гејл Кинг (Gayle King). Идни проекти На 15 јануари 2008 година Винфри со Дискавери Комуникации (Discovery Communications) објавува дека подготвува промена на Дискавери Здравствен Канал (Discovery Health Channel) во нов канал наречен ОВН: Опра Винфри Мрежа (OWN: The Oprah Winfrey Network). Ќе биде достапен за повеќе од 70 милиони семејства бидејќи позицијата е претставена на Дискавери Здравствениот Канал. Тоа е бесплатен договор со Винфри контролата на следење на нејзиното мрежно место Опра.ком [47]. Личен живот Куќи Поглед од воздух на Опра Монтесито имот
Винфри сега живее на „ Ветена земја“, нејзиниот имот од 42 акри (170.000м2) со поглед на океанот и планините е во Монтесито, Калифорнија (Montecito, California), надвор од Санта Барбара (Santa Barbara). Винфри исто така има куќа во Лавелет, Њу Џерси (Lavallette, New Jersey), апартман во Чикаго (Chicago), и имот во Рибниот Остров (Fisher Island“ на брегот на Мајами (Miami), куќа во Дагласвил, Џорџија, (Douglasville, Georgia), (која ја купува во 2005 година)[48], ски куќа на остров од Антигва (Antigua). Седиштето на шоуто на Винфри е во Чикаго, таа најголем дел од времето го поминува таму, во соседството на Стритвил (Streeterville), додека преостанатото време во Калифорнија. Од нејзиниот имот на Мауи, Хаваи (Maui, Hawaii), се покрива О и Дом и нејзиното ТВ шоу. Винфри исто така поседува куќа во Авалон, Њу Џерси (Avalon, New Jersey).
Семејство Винфри и нејзиниот сопруг Стедман Грахам (Stedman Graham) се заедно од 1986 година. Тие се верија во ноември 1992 година за да се земат, но церемонијата никогаш не се одржа [49]. Винфри со причина верува дека никогаш немала деца, бидејќи девојките студенти во Јужна Африка од Опра Академијата за девојки (Oprah Winfrey Leadership Academy for Girls), се нејзините ќерки:„ Јас никогаш не сум имала деца, никогаш и не помислувам да имам деца. Сега имам 152 ќерки, очекувам наредната година уште 75. Тоа е слично како и времето во бременоста [50]…! Јас на мајките, на членовите од семејствата, на тетките, на бабите – бидејќи повеќето девојки ги имааат изгубено семејствата, нивните родители – им кажав: „Вашите ќерки се сега мои ќерки, а јас ви ветувам дека ќе се грижам за нив, ви ветувам. [51]“ „Кога ја гледав Опра со тие девојки, “ потврдува нејзиниот најдобар пријател Гејл Кинг, „ размислувам дека тоа значи дека е мајка, и тоа се случува на еден или на друг начин [52]. Њусвик пишува за студентка по име Теласа Мсумби, која тивко шепоти „Ние сме сега твои ќерки [52]. “ Винфри ќе ја подучува класата во училиштето преку сателит, планира да потроши многу од нејзината пензија, ќе изгради куќа во кампусот каде планира да користи иста храна, чаршафи, завеси и се што студентите користат. „Сакам да бидам блиску до моите девојчиња и да можам да видам како тие работат“.
Блиски пријатели Најдобар пријател на Винфри од нејзините дваесетти е Гејл Кинг (Gayle King). Кинг е бивш домаќин во Гејл Кинг Шоу и моментно е еден од уредниците на О, во Опра Магазинот. Од 1997 година, кога Винфри играше терапевт во една епизода од Елен ситком во која што Елен Деџенерис (Ellen DeGeneres) излезе од плакарот, Винфри и Кралот беа мета на упорни трачери дека тие се геј. „Јас разбирам зошто луѓето мислат дека сме геј“ Винфри вели во магазинот во август 2006 година. „Нема дефиниција во нашата култура за ваква врска помеѓу жени затоа разбирам зошто луѓето ги етикетираат - Како можеш да бидеш близок, без да бидеш сексуален?“ [68] „Јас кажав скоро се што имаше да се каже. Сите мои работи се кажани. Луѓето мислат дека ќе бидам толку засрамена бидејќи сум геј и дека нема да го признаам тоа. Ви се молам.“ Друг најдобар пријател на Винфри е Марија Шривер (Maria Shriver) сегашната прва дама на Калифорнија ( First Lady of California).[69] Винфри ја смета Маја Анџелу (Maya Angelou), автор на “Знам зошто затворената птица пее“ (I Know Why the Caged Bird Sings ) како нејзин ментор и близок пријател; таа ја нарекува Анџелу нејзина “мајка-сестра-пријател“[70]. Винфри беше домаќин во еднонеделното Карибско (Caribbean) крстарење за 150 гости за 70-тиот роденден на Анџелу во 1998 година, и во 2008 година, и приреди екстравагантна прослава за 80-тиот роденден во клубот Мар-А-Лаго на Доналд Трамп (Donald Trump's Mar-A-Lago)во Палм Бич, Флорида (Palm Beach, Florida).[71]. Во 1989 Винфри беше лично допрена со кризата од СИДА-та во 1980-тите која што беше толку дискутирана во нејзиното шоу, долгогодишен соработник Били Рицо, беше зафатен од таа болест. Рицо беше единствениот човек помеѓу четирите личности од продукцискиот тим на кого што Винфри се потпираше во своите рани години во Чикаго, долго пред да има голема екипа. “Го сакам Били како брат“, велеше таа тогаш. “Тој е прекрасен, смешен, талентирано момче, и срцекршачки е да го гледам него толку болен“. Винфри го посетуваше секојдневно во неговите последни денови.
Здравје На 16 октомври 2007 година, Винфри откри дека има нарушување на штитната жлезда која направи да се здебели 20 килограми. “Кон крајот на мај, јас бев толку уморна, не можев да сватам што се случува во мојот живот. Завршив одејќи во Африка и поминав таму месец со моите прекрасни ќерки, сѐ уште се чувствувам многу уморно, многу уморно, одејќи од доктор на доктор, обидувајќи се да сватам што беше погрешно и конечно сфатив дека јас буквално некако ја избркав мојата штитна жлезда,“ Винфри кажа во своето шоу. Таа исто така дискутира повеќе за нејзината приказна во Октомвриското издание 2007 година на Опра Магазинот. Набргу Винфри одлучи да стане вегетаријанец vegan за три недели.[72]
Опра книжевен клуб Главен напис: Oprah's Book Club
Во 2004, Винфри и нејзиниот тим снимија епизода од нејзинито шоу насловено Божиќната добрина на Опра, во која Винфри, и нејзината најдобра другарка Гејл Кинг, нејзиниот партнер Стедман Грахам, и некој од членовите од екипажот патуваа во Јужна Африка да донесат внимание на незгодата на младите деца погодени од сиромаштијата и сидата. Во текот на 21 дневниот виорен пат, Винфри и нејзинито екипаж посетија школи и сиропиталишта во областите погодени од сиромаштија, и на различни локации на сместување во областите дистрибуираа божиќни подароци за 50 илјади деца, кукли за девојчињата и фудбалски топки за момчињата. Покрај тоа, на секое дете му бесе даде ранец полн со школски прибор и два комплети на школска униформа според нивниот пол,како додаток на тоа и два пара на чорапи, два пара на долна облека, и еден пар на чевли. Во текот на шоуто, Винфри прати молба до гледачите да донираат парични средства на Опрах’с Ангел Нетворк за сиромашни и за децата погодени од СИДА во Африка, и вети дека таа лично ќе се погрижи да види каде одат парите. Само од тоа шоу, гледачите околу светот донираа преку 7 милион долари. Винфри инвестираше 40 милиони долари и дел од нејзиното време, објави Академијата на Опра Винфри за девојки, блиску Јохансбург во Јужна Африка. Школата се отвори во јануари 2007. Нелсон Мендела ја пофали Винфри за надминувањето на сопствената неповолноа младост за да стане добротвор за другите и за инвестирањето во иднината на Јужна Африка. Другите, вклучувајќи го и Алисон Самјуел од Њусвик, забележа на необичноста на школата и се запраша дали 40-те милион долари можеле да бидат потрошени за далеку поголем број на студент, доколку биле потрошени со помал нагласок на луксузни опкружувања а со поголем нагласок на практичност. Политичка поддршка
Главен Артикл: Поддршката на Опра Винфри на Барак Обама
Винфри изврши политичко влијание, поддржувајќи го Барак Обама на претседателските избори во 2008. Ова е првпат таа да направи ваква јавна поддршка. Винфри одржа настан за собирање средства за Обама на 8 септември на нејзиниот имот во Санта Барбара, Калифорнија. Во декември 2007-ма, Винфри се придружи на Обама на серија на релија во раните примарни држави на лова, Нов Хемшајр, и Јужна Каролина. Настанот Колумбија, Јужна Каролина на 9 декември 2007 привлече толпа од приближно 30.000, најмногу досега за било кој политички настан во 2007. Една анализа од страна на два економиста на Универзитетот од Мериленд, Колеџ Парк процени дека Винфриевата поддршка беше одговорна за од 423.123 до 1.596.995 гласови за Обама и тоа примарно само за Демократската, заснована на примерок од неколку држави кој не го вклучуваше Тексас, Мичиген, Северна Дакота, Канзас, или Алјаска. Резултатите предложија дека во државите од примерокот поддршката од Опра беше одговорна за разликата во гласовите помеѓу Обама и Хилари Клинтон.
Седиште на сенатот - разгледување Главен Артикл: Опра Винфри и Барак Обама во седиштето на сенатот (Oprah Winfrey and Barack Obama's senate seat Гувернерот на Илиноис известува дека се задоволни од помошта и влијанието на Винфри за изборот на Барак Обама поради што и предлага дека за неа има упразнето место во сенатот. Гувернерот Благојевиќ (Blagojevich) ги сумира причините и значајното влијание на големиот број ток шоуа: “	 “За почеток, таа е можеби најинструментализирано лице во изборот на Барак Обама за претседател. Таа е значајна личност во Америка и ширум светот. Таа има силна поддршка и влијание врз луѓето. Нејзиниот глас е поголем од гласот на сите 100 сенатори заедно. Ако беше сенатор таа ќе дадеше глас за програмата на Обама, а таа е во позиција да го искористи своето неверојатно влијание. Таа очигледно не може да се купи. Таа е по моја проценка многу импресивно, и многу добра личност. [130]… Од друга страна би требало да го напушти тоа што го работи? Сметам дека сенатор е добра работа, но не е за Опра. [131] ” Винфри одговара на предлогот, напоменувајќи дека иако апсолутно не е заинтересирана, таа не се чувствува како сенатор. [132] Политичкиот аналитичар Крис Метју (Chris Mathews) поддржувајќи ја идејата Винфри да биде сенатор сугерира дека со неа сенатот би го подигнал колективниот коефициент на интелегенција. Образложувајќи понатаму тој вели: “	Било којшто мисли дека Винфри не би била добар сенатор за Илиноис е луд. Таа добива со било кого. Таа ги поврзува луѓето. Таа е во политика последните 20 години. Таа е далеку пред голем број луѓе во човечките односи. И таа слуша.... и мислам дека таа е високо со Вил Роџерс (Will Rogers) и Боб Хоуп (Bob Hope) и е наша најдобра личност на минатиот век. ”
Активизам за правата на животните Винфри е именувана како „Личност на 2008“ за заштита на животните во групата на луѓе ко се грижат за Етичкиот третман на Животните (PETA). Според ПЕТА, Винфри ја користи нејзината слава и слушајќи ја публиката има помага, вклучувајќи ги и животните. ПЕТА ја фали Винфри која користејќи ги разговорите во нејзините емисии каде се откриваат бројните измачувања над животните.[134]
See also African American portal
•	List of awards and nominations for Oprah Winfrey •	Lists of billionaires •	Harpo Productions •	Oprah Winfrey's Legends Ball •	Oprah Winfrey Leadership Academy for Girls •	The Oprah Winfrey Show •	Media works of Oprah Winfrey •	Mononymous persons •	New Earth Church
Хоенварте
Хоенварте (Hohenwarte) — општина во округот Залфелд-Рудолштат, во сојузната покраина Тирингија, Германија.
Географија
Општината се наоѓа во Природниот парк Тириншки Шкрилни Планини-Горна Зале, на истоименото вештачко езеро.
Серски револуционерен округ
Серски револуционерен округ — дел од структурата на Македонската револуционерна организација. Округот ги вклучувал Горноџумајскиот, Мелничкиот, Неврокопскиот, Разлошкиот, Демирхисарскиот, Серскиот и Драмскиот револуционерен реон.
Први револуционерни комитети
Во септември 1896 година Гоце Делчев бил назначен за главен учител (директор) на второкласното училиште во Банско во учебната 1896/97 година. Тој започнал со плетење на разлошката организациска мрежа. По основањето на револуционерните комитети во Банско и Мехомија (Разлог) постепено ја раширил организациската мрежа и во селата Белица, Годлево, Драглиште, Доб’рско, Бања, Добриништа, Јакоруда, Елешница и Бачево. Потоа, Гоце основал револуционерни комитети во Горна Џумаја и Неврокоп. Во текот на учителствувањето, тој уредил и два канала за Рилскиот манастир низ Годлево и низ Драглиште - Добрско. Истовремено тој уредил и канал од Банско за Србиново (Брежани) и Горна Џумаја. Гоце имал примарни заслуги за втемелувањето на Македонската револуционерна организација во овој дел на Македонија. Лазар Томов истакнува дека:
Афера мис Стон
Аферата мис Стон според времетраењето, спектакуларноста, добиените финансиски средства и афирмацијата на македонското револуционерно дело на меѓународен план е најголемата афера во историјата на Македонската револуционерна организација. Главни глумци во неа биле Јане Сандански, Христо Чернопеев, Крсто Асенов и грабнатата Мис Стон која била првиот американски граѓанин киднапиран надвор од територијата на САД.
Горноџумајско
Иван Цончев веднаш откако го презел Македонскиот комитет во свој раце започнал со организирење и препраќање на чети во Македонија. Овие врховистички чети биле составени од разни арамии и морално пропаданти луѓе.
Во летото 1901 година од левата и десната страна на реката Струма се нашле две врховистички чети. Едната под команда на капетанот Јурдан Стојанов а другата на чело на Пашалијата. Присуството на овие врховистички чети на територијата на Македонија неминовно воделе кон судир со четите на ТМОРО. Набргу во овеј крај се нашла четата на чело со Сава Михајлов и Јане Сандански и тие ги повикале врховистичките чети на јавен двобој пред населението, но врховистите од своја страна одбиле.
Во октомври 1901 година во селото Лагадош се нашла врховистичката чета на чело со подофицерот Михаил Лазаров. Тој дошол во судир со Сава Михајлов при што бил разоружен и принуден да се врати во Бугарија.
Овој судир во Лагадош бил повод за Дончо Златков да се нафрли и врз Горно Џумајско, тој од своја страна испратил неколку заканувачки писма до Сава Михајлов во кој од него побарал да бидаат вратени запленетите врховистички пушки од Лагадош, во спротивно се заканил дека ќе запали се.
Истовремено врховистичите чети презеле разни активности за поткопување на авторитетот на ТМОРО кај македонското население. Врховистите агитирале дека тие ќе доставаат пушки и тоа за безпари, и на тој начин успеале да привлечаат дел од незадоволното население, првенствено она кое дало пари а не добило пушки, кон нив се приклучиле и оние на кои ТМОРО насила им собирала пари како и разни работници на ТМОРО кој на разни начини се огрешиле кон оваа организација.
Демихисарско
Во есента 1901 година во демихисарско се нашле две врховистички чети едната на Дончо Златков, а другата на Касапчето. Тие дошле во судир со четата ТМОРО предводена од дедо Иљо Крчовалијата. При овој судир Дончо бил ранет и се вратил во Бугарија додека пак Касапчето и Ангел Спанчовалијата подоцна биле разбиени на Пирин. Дончо Златков откако ќе закрепне во Бугарија ќе се најде во Петричко и отворено ќе застане на страната на Иван Цончев.
Петричко
Пионир на врховизмот во Петричко бил Стојко Бакалчето, поранешен раководител на ТМОРО во селото Игуменец. Бакалчето во почетокот на 1901 година злопотребил 12 лири на ТМОРО и поради тоа бил осуден на смрт но успаал да ја избегне ликвидацијата и да издејствува помилување.
Но овој настан кај Бакалчето предизвикла да се оддалечи од ТМОРО, а кога дознал од весниците за судирот помеѓу ТМОРО и Врховниот комитет, решил да застане на страната на ВМОК и го поканил врховистичкот војвода Дончо Златков да дојде во областа Каршијак.
Таму Дончо на селаните им говорел дека:
Во летото 1901 година Дончо со својата врховистичка чета се нашол во областа Каршијак и успеал на своја старана да спечали повеќе раководители и работници на ТМОРО.
Меѓу нив биле: поп Трендафил од Палат, учителот Цоне од Гореме, поп Иван од Долна Рибница и деградираниот војвода на Организацијата Алексо Поројлијата.
Тие здружени со Дончо стапиле во контакт со Врховниот комитет и ја започнале борбата за Петричко со четите на ТМОРО. Дончо и Алексо Поројлијата на измама успеала да го ликвидираат петричкиот војвода на ТМОРО, Кецакаров, по што дошле во судир со четата на дедо Иљо Крчовалијата.
Во селото Чуричане, Дончо ги убедувал селаните да ја предадат на Турците четата на Крчовалијата. Во селото Долна Рибница врховистите ја предале здружената чета на Григор Иванов и Атанас Тешовалијата по што тие морале да се повлечат од овој крај.
Врховистички бази во Македонија
Кон крајот на 1901 година врховизмот успеал да фати корени и да создаде свој бази во Североисточна Македонија. Според Христо Силјанов речиси сите села во Малешевско, Горноџумајско и Петричко биле под контрола на врховистичките чети. Во врска со првите врховисти во Македонија, Сиљанов истакнува дека ВМОК без помошта на разбојниците и разните декласирани елементи многу тешко би можел да постигне успех, додавајќи дека:
Горноџумајско востание
Првата активност за започнување на врховистичкото востание во Македонија ја почнал полковникот Атанас Јанков. Во средината на 1902 година, Јанков со голема чета навлегол во Македонија и се движел од Џумаја до Костурско.
Поминувајќи низ Џумајско, Малешевско, Струмичко, Гевгелиско и други места, Јанков оставал свои приврзаници и го повикувал населението на востание. Меѓутоа ТМОРО успеала со својата дејност да го спречи објавувањето на Врховистичкото востание во Костурско.
Во текот на оваа акција на полковникот Јанков во југоисточна Македонија започнало Горноџумајското востание. Со востанието биле зафатени Горноџумајско, Мелничко, Петричко, Малешевско, Струмичко и Разлошко.
Оваа акција на Комитетот ја ослабнал и сериозно ја загрозил организациската мрежа на ТМОРО. Меѓутоа треба да се истакне дека Горноџумајското востание успеало да ги раздвижи дипломатите на големите сили околу македонското прашање и да ги предизвика таканаречените Падарски реформи.
Еден дел од историчарите сметаат дека оваа акција на Комитетот придонела Централниот комитет на ТМОРО да го свика когресот на кој било поставено прашањето за востание во престојната 1903 година. По Горноџумајското востание претседателот на Централниот комитет Иван Гарванов сакал да дојде до помирување со Врховниот Комитет, а Иван Цончев за таквото помирување го поставил условот за кревање на востание во пролета 1903 година.
Подготовки
Подготовките за востанието во Серско ги започнал Гоце Делчев, а по неговата смрт тие продолжиле под раководство на Јане Сандански. Сандански се нашол во Бугарија за да се снабди со воени матерјали и за да собере чета. Во Бугарија Јане Сандански се задржал еден месец. Откако собрал 50 души кој биле вооружени со манлихерки и берданки, се вратил во Серски револуционерен округ, а со него биле Пејо Јаворов, Никола Наумов, Димитар Стефанов и други.
IV востанички округ - Пирин
Во Мелничко борбите започнале порано од предвидениот ден за востание. На 12 септември кај ''св. Троица'' во близината на село Пирин била откриена здружената чета на Сандански, Димитар Зографов, Петар Дрвингов, Дончо Златков, Михаил Чаков, Јурдан Стојанов и други.
На Крстовден 27 септември здружените сили на Јане Сандански и Цончев се нашле пред Свети Врач со намера да го нападнат турскиот гарнизон. Меѓутоа тие биле следени од аскер и башибозук од 2000 души и затоа се утврдиле за да започнат битка. Но одредот на Сандански и Цончев бил опколен од сите страни и затоа во текот на ноќта се повлекле. Планот за напад на гарнизонот во Свети Врач пропаднал, Сандански се повлекол кон Кресна, а Цончев кон Разлошко.
На Крстовден во Демирхисарско дошло до борба кај Ак бунар, каде загинале 15 востаници. Турците имале 5 загинати и 3 ранети. Овој судир бил последниот во Демирхисарско. По оваа борба Љубомир Стоенечев заминал за Неврокоп, а потоа кон Бугарија, поради предвремено започнување на борбите, предвидениот план не бил реализиран.
Спроти Крстовден, Атанас Тешовалијата и Стојан Филипов ги исекле телеграфските линии помеѓу Куманич и Долно Броди. Истата ноќ било нападнато селото Обидим со 5 чети во јачина од околу 200 души, со војводите Чаков, Малчаков, Иван Апостолов - Копран чауш, Антон Вимола, Лимо Карлович и други.
Во Разлошко биле преземени најобемните подготовки за востанието. По Серскиот окружен конгрес, тука бил одржан Околиски конгрес на кој имало делегати од Банско, Мехомија и од селата Бачево, Годлево, Добриништа, Белица, Јакоруда, Бања, Елешница, Горно и Долно Драглиште и други. Разлошко располагало со значајни чети и војводи. Тука биле: Борис Голев, Родон Тодев, Тасе Фурнаџиев, Костадин Колчагов, Саве Мехомиски, Милош Колчагов, Димитар Лазаров - Минѓов, Симеон Молеров, Георги Галев, Јонко Вапцаров и Костадин Молеров.
Подготовките во Драмско биле под раководство на Мирчо Кипров. На првиот ден од востанието било предвидено да се ликвидираат одделни шпиони и да се изведат атентати на железничката линија. На 3 октомври биле откриени четите на Николиев и Диката кај Горно Фраштани. Дошло до битка која траела 8 часа, по која четите се повлекле без загуби.
Во Горноџумајско имало две борби на 11 октомври. Последниот судир во оваа област бил на 21 октомври. Во оваа борба учествувале Стефан Николов, поручникот Саракинов и поручникот Балтов, имало еден загинат.
Постилинденски период
По Илинденското востание, Организацијата и Комитетот на Цончев ја продолжиле борбата. Две години по востанието позициите на Комитетот во Поројско и Гевгелиско биле ослабени поради смрта на Алексо Поралијата и Иван Карасулијата во борба со аскерот. Во внатрешноста на Македонија, приврзаниците на Цончев биле принудена да дејствуваат со месните комитети на Организацијата.
Во поствостаничкиот период, приврзаниците на Цончев си поставиле задача во Пострумската област да ја избришат секоја трага на Организацијата и да навлезат во Разлошко, Мелничко, Кресненско и Струмичко. Луѓето на Цончев имале за цел: да ги заземат селата кои биле верни на Организацијата, да ги отстранат нејзините раководители, членови и приврзаници, посебно учителите.
Особено жестоки во прогоните биле бившите арамиии, Дончо Златков, Гоше Пелтека, Атанас Чифлигаров, како и поранешни организациски луѓе кои се огрешил на разни начини кон Организацијата и се приклониле кон Врховниот комитет. Во текот на нападите, врховистите вршеле убиства, палење на куќите, закани и наредби до селаните да не се потчинуваат на Организацијата.
Во селото Добрилаки, четите на Атанас Чифлигаров и Бакалчето го убиле организацискиот раководител затоа што не се потчинил на врховистичките наредби. Во селото Игуменец оваа здружена чета запалила 5 куќи. На 19 април 1905 година четата на Ботков го опколила Чакарското малоо во селото Сенокос, а врховистичкиот војвода влегол во куќите на Чакарски, Доско и Хр. Тренкови, откако не ги пронашол бараните лица го претепал таткото на Трнко, за да му каже каде се неговите синови. Во текот на оваа акција биле измачувани мајката и жената на Ив. Чакарски.
По Кашина, луѓето на Цончев го засилиле притисокот врз селата кој биле на страната на Организацијата. Полковникот Атанас Јанков, кој се подготвувал да замине за родното село Загоричани за да се одмази на андартите, со својата чета се задржал на Пирин и дејствата ги насочил против Организацијата. Григор, четник на Јанков, во едно свое писмо истакнал дека:
Борбата помеѓу двата табора продолжила, секогаш кога имале можност си поставувале заседи, а борбите се воделе со голема жестокост.
Декларација за заштита на жените и децата во итни случаи и вооружени судири
Декларацијата за заштита на жените и децата во итни случаи и вооружени судири била усвоена од Обединетите нации во 1974 година и стапила на сила истата година. Декларацијата била предложена од Економскиот и социјален совет на Обединетите нации, врз основа на тоа дека жените и децата често се жртви на војни, граѓански немири и други вонредни ситуации кои предизвикуваат да претрпат „нечовечки дејствија и следствено да претрпат сериозна штета“.
Преглед
Во Декларацијата се наведува дека жените и децата страдаат од виктимизација за време на вооружениот судир поради „потиснување, агресија, колонијализам, расизам и странско потчинување“. Декларацијата конкретно забранува напади и бомбардирање на цивилно население (член 1) и употреба на хемиско и биолошко оружје врз цивилно население (член 2). Членот 3 бара од државите да се придржуваат до Женевскиот протокол од 1925 година и Женевската конвенција од 1949 година. Декларацијата, исто така, бара од земјите да преземат мерки за ставање крај на „прогонот, тортурата, казнените мерки, понижувачкото постапување и насилството“, особено кога тие се насочени против жени и деца, како и признавање на „затворање, тортура, пукање, масовни апсења, колективно казнување, уништување живеалишта и насилно иселување“ како кривични дела.
Одредени неотуѓиви права, исто така, се содржани во Декларацијата, како што се пристап до храна, засолниште и медицинска нега, кои треба да им се обезбедат на жените и децата фатени во итни ситуации.